Exqrch/javanese-Komodo-pixelgpt huggingface dataset:
Urip wong Bonai masik kelompok-kelompok lan struktur adat isih dicekel déning Datuk Bendaro kang mimpin katua-katua suku
Wong Bonai isih nganggo basa Bonai kanggo basa pasrawungan ing padinané
Dhéwéké nganggo basa Malayu Rokan kang sesrawungan marang suku liyané
"lo bodayung sambil monyanyi", “Dhéwéké ngayuh karo nembang”
"Umah buuk itu yang paling lama di kampung iko", “Omah élék kuwi sing paling suwé ing kampung kono”
"Kok datang dio nanti boi tau aku", “Yén teka dhèwèké mengko ngandhani aku”
"Tanaman iko kuang élok", “Tuwuhan iki kurang bagus”.
Basa Sakai Basa Sakai isih ndhuwéni fungsi minangka basa pasrawungan ing kulawarga, masarakat, lan basantara karo masarakat liyané kang dudu Sakai
Struktur lan tata ukara mirip karo basa Minangkabo kang akèh dienggo ing Mandau
Wong Sakai dhuwé tradisi sastra lésan nanging durung didhokumentasi kanggo sastra tulis
Sastra lésan iku ana gancaran lan gurit
Prosa ana mangrupa carita rakyat kayadéné legènda, fabel
Lan gurit mangrupa pantun, mantera, bidal
Ikan nan bosa, “Iwak kang gedhé”
Apo nan ompon baah?, “Apa kang kowé nggawa?” Budak-budak mamungkan ula dengan batu, “Bocah-bocah mbandheni ula nganggo watu”.
Taun wastu Taun wastu ya iku ateges "taun lumrah", ing pétungan pananggalan Jawa (candrasengkala), kang uga tinemu ing pananggalan Walanda (suryasengkala)
Ing pananggalan Jawa taun Alip,Jimawal, Dal, Bé lan Wawu kalebu taun wastu, kanthi umur taun iku ana 354 dina
Lan uga ketambahan taun Jimakir manawa pinuju salin kurup (120 taun) uga dadi taun wastu, kaya ta ing taun 1626, 1746, lan 1866.
Basa Akit Ing basa Akit iku ana rong jinis dhialék ya iku dhialék Géografis lan dhialék Sosial
Dhialék Géografis iku anadéné ya iku dhialék Désa Batu Panjang, Désa Teluk Lecah, Sei Cirgam, Pukul Nyirih, Hutan panjang, Titi Akar, Tanjung Medang, Ru, Tanjung Punak, Makeruh, Tanjung Kapal, Muda Terkul, Muda Pirgam, lan Désa Muda Kador
Dhialék Sosial ya iku dhialék pare dukun kang kulina dienggo kanggo nambani wong lara nalika upacara adat, dhialek Batin kang kulina dienggo para batin penghulu ing musawarah adat, lan dhialék Tokoh Masarakat
"Okhang tu gukhu", “Wong iku guru”
"Betinah tu bomo", “Wadhon iku dhukun”
"Anak ikak kacak", “Bocah iki ayu”.
Basa Musi Conto basa
"Koyongnyé la pegi ka Palémbang", “Kakangé wis lunga ing Palémbang”
"Dié ngabarke base daq saket", “Dhéwéké ngandhani dhèwèké lagi lara”
"Ughang nyang dem datang itu mamaqku", “Wong kang teka iku pak likku”
"Ali bajalan gancang", “Ali lumaku banter”.
Basa Iban Basa Iban yaiku basa kang dituturaké déning wong Iban ing laladan Kalimantan Kulon, Indonésia lan Sarawak, Malaysia
Basa kang ana ing rong negara iki kalebu ing keluwarga basa Malayik
Wong Iban ing Indonésia dumunung ing Kabupatén Kapuas Hulu, Sanggau, lan Sintang (Kecamatan Sekayam)
Teges tembung Iban iki miturut Tjilik Riwut yaiku “wong”
Basa Iban dipandum ing dhialék-dhialék
Miturut Tjilik Riwut ana dhialék Balau, Shang, Saribas, Undup, Kumpang, Sebujau, Seru, Kanowit, Empran, lan Gaat
Basa Iban isih dienggo ing pasrawungan masarakat ing wates Sarawak lan Kalimantan Kulon
Liyané iku, basa iki uga dienggo ing acara agama, rapat, lan kulawarga
"Aram kitai belajar jaku Iban", “Ayo kita sinau basa Iban”
"Bilik tinduk nyin beresi", “Senthong iku resik”
"indai mandi ba sungai", “Ibu adus ing kali”
"Ini aku udah parai", “Mbah putriku wis séda”.
Alan Walker (prodhuser musik) Alan Olav Walker (lair 24 Agustus 1997), biyèn dikenal minangka DJ Walkzz, ya iku prodhuser rekaman lan DJ Nurwègen
Alan Walker moncèr kala taun 2015 liwat lagu "Faded", kang nampa sèrtifikasi platinum ing 10 nagara sing béda-béda
Dhèwèké ana ing urutan ka-55 ing dhaftar DJ Mag's Top 100 DJs taun 2016
Walker ya iku putra saka Hilde Omdal Walker asal Nurwègen lan Filipus Alan Walker asal Inggris
Awit lair, Alan éntuk loro kewarganegaraan saka wong tuwané
Kala umur rong taun, dhèwèké pindhah ing Bergen, Nurwègen karo wong tuwané lan sadulur-seduluré
Walker duwé loro sadulur kandhung, mbakyuné jenengé Camilla Bungah Walker, lair ing Inggris, lan adhiné, Andreas Walker, lair ing Nurwègen sawisé kulawarga pindhah menyang Inggris
Urip ing jaman digital, Alan Walker duwé minat ing komputer, kaya pemrograman lan desain grafis
Dhèwèké ora duwé latar wuri ing bab musik; nanging, dhèwèké sinau saka vidio "tutorial" ing YouTube adhèdhasar prodhuksi musik
Ing 2012, Walker iki ngrungokaké lagu déning David Whistle (biyèn dikenal minangka DJ Ness), lan njajal sinau saka sawijining DJ Itali saperlu mangertèni carané nggawé karya musik
Dhèwèké iki kainspirasi déning prodhuser EDM K-391 lan Ahrix, lan uga kaprabawani déning sawenèh komposer filem kaya Hans Zimmer lan Steve Jablonsky
Panjenenganipun miwiti kabèh musik ing lèptop karo FL Studio
Ing juli 2012, kanthi bantuan lan saran "online" saka penggemaré, Walker wiwit ngeludi kariré ing bab prodhuksi musik lan alon-alon wiwit ngunggah musik marang YouTube lan SoundCloud
Walker mbabar "Fade" ing 17 Agustus 2014
Lagu iki moncèr sawisé dibabar ulang liwat labèl rékaman kondhang "NoCopyrightSounds" ing 19 Novèmber
Walker nyatakaké yèn trèk iki éntuk inspirasi saka K-391 lan Ahrix, kang lagu-laguné uga kababr sangisoré labèl rekaman sing padha
Trèk iki wis ditonton ing YouTube punjul ping 270 yuta, ping 65 yuta diputer ing Spotify, lan ping 20 yuta diputer ing SoundCloud
"Faded" dadi trèk sing paling moncèr ing saluran mau, lan akèh digunakaké déning para "YouTubers" ing vidio
Banjur Walker mbabar trèk "Spectre" lan "Pasukan" ing taun 2015
Walker dikontrak karo MER Musikk ing Sony Music Swèdhen lan lagu sabanjuré, "Faded", iku sawijining vèrsi kanthi swara vokal saka "Fade"
Faded dirilis ing tanggal 3 Dhèsèmber lan dibarengi penyanyi pop Iselin Solheim
Lagu Faded dadi lagu sing paling moncèr ing Ostenrik, Jerman, Switserlan, lan Swèdhèn, ing urutan iTunes ing 32 nagara, uga ana ing salah sawijining urutan 10 lagu paling ndhuwur ing Spotify ing saindhenging donya
Vidio musiké lagu iki ing YouTube wis ditonton ping 1.3 milyar lan disenengi 7.9 yuta wong, manggon ing antaraning urutan 20 vidio paling ndhuwur sing paling disenengi ing YouTube
Lagu iki diputer ing Spotify punjul ping 700 yuta, lan lagu iku uga kalebu salah sawijining lagu ing urutuan 10 lagu paling akèh digolèki ing Shazam taun 2016
Walker kondhang minangka "DJ Walkzz"
Amarga dhèwèké wis dadi péranganing akèh kelompok prodhuksi sing béda-béda, dhèwèké banjur dikenal kanthi jejuluk "Walkzz"
Logo aksara "A" lan "W", inisial saka jenengé iki dirancang déning Walker dhéwé ing taun 2013
Walker uga nggunakaké "hoodie" lan topèng mèmper konsèp saka "Black bloc" ing panggung.
Beton mawa balung Beton mawa balung utawa beton balungan ya iku material gabungan antarané beton sing kakuwatan nahan tarik cilik digabung karo balungan sing nduwe kakuwatan nahan tarik gedhe
Balungan lumrahé wujud wesi lonjoran kang kaya kaya ora nduwe kakuwatan sedurunge beton dadi atos
Balungan umume dirancang kanggo nahan kakuwatan tarik ing wangun beton supaya beton ora retak utawa supaya wangune ora ambruk
Balungan beton modern bisa wujud manéka warna material saka wesi, uga bisa nganggo polymer
Sajarah François Coignet piyayi Perancis ing abad sangalas, pangrintis majune struktur beton pracithak lan beton balungan
Coignet sing pisanan nganggokake beton balungan wesi kanggo struktur wangunan
Taun 1853 Coignet mbangun struktur beton balungan kang sepisanan, omah tingkat 4 ing dalan Charles Michels angka 72, pinggiran kutha Paris.
Antropologi sastra Antropologi Sastra dumunung saka rong tembung ya iku antropologi lan sastra
Cekak cukupé, antropologi tegesé ngèlmu bab menusa lan sastra iku piranti kanggo mulang
Tegesing iku durung nuduhaké teges kang sebeneré
Antropologi sastra iku salah siji cabang ngèlmu antropologi budaya kang duwé gegayutan karo masalah-masalah antropologi ing karya sastra kang diteliti
Hakikat sastra ing antropologi iku minangka kasil saka aktivitas budaya, kayadéné naskah (artèfak), interaksi sosial (socifact/pasrawungan) lan kontémplasi dhiri (mentifact)
Yén dikaitké pangembang ngèlmu, antropologi sastra iku jinis sastra sing dikasilaké déning para etnografer nalika nggambaraké masarakat tertamtu nanging akèh aji-aji èstétis
Ana uga istilah sastra antropologi ya iku unsur-unsur sastra ing kajian antropologi
Ing Indonésia, antropologi sastra durung ngembang banget, nanging ngèlmu iku prelu dikembangké amarga dhasar tetimbangan, 1) sastra iku jelas ana kaitané karo menusa, 2) ana kaitan kang kuat antara sastra lan kabudayan ing lumrahé, 3) akèh isu-isu jaman mbiyén kang dadi isu baku ing karya sastra, 4) timbulé minat marang sastra lésan, kalebu tandha-tandha-tandha-tandha kang duwé gegayutan karo tradisi lésan lan prelu data penyokong
tradisi lésan lan prelu data penyokong kang ana ing dhisiplin antropologi.
Bustan al-Katibin Bustan al-Katibin ("Bustanu al-Katibin li’s-Sibyan al-Muta’allimin", Jawa: Kitab Pakebonan Jurutulis kanggo Bocah-bocah kang Arep Sinau) ya iku naskah kang ditulis Raja Ali Haji kang isiné ngewrat bab tata Basa Malayu
Karyané iki dadi karya kang awal dhéwé kang mbahas babagan basa Malayu déning cendekiawan lan budayawan Malayu saka Riau
Karya iki ditulis taun 1850 atawa 1267 Hijriyah
Ana karya Raja Ali Haji liyané manèh, ya iku "Kitab Pengetahuan Bahasa: Kamus Loghat Melayu Johor, Pahang, Riau dan Lingga" kang uga mbahas bab basa Malayu
Manuskrip Bustan al-Katibin kang asli saiki disimpen ing Perpustakaan Universitas Lèiden, Walanda
Naskah iki ditulis kanthi tulis tangan nganggo hurup Arab-Melayu lan basa Melayu Klasik
Naskahé ngemu 80 kaca
Naskah iki ditulis nalika dhèwèké kira-kira 40 taun
Ing jeroné ana 30 pasal andharan
Sanadyan naskah iki bab tata basa Melayu, nanging cara andharané nganggo cara tata basa Arab kayadéné nahu (sintaksis), saraf (morfologi), mantiq (logika), balaghah (rètorik), istidlal (pendalilan), kalam, lan liyané.
Wong Lom Wong Lom atawa suku Mapur atawa Sekak iku golongan ètnik asli kang manggon ing pulo Bangka, Provinsi Kapuloan Bangka-Belitung
Wong Lom manggon ing dhusun Air Abik, dhusun Pejam,sakiwa-tengené kali Mapur, dhusun Gunung Muda, Kecamatan Belinyu, lan daérah Pejam, Kabupatén Bangka
Ngenani asal-usulé isih dipreluké panalitèn manèh amarga wong Lom ora duwé cathetan tulis bab sujarahé
Asal-usulé iku saka lègénda kang dituturaké kanthi lésan
Basa kang dituturaké déning wong Lom ya iku basa Lom
Basané iki kaya basa Sekak atawa Malayu Bangka
Basa iki ana dhialék-dhialéké ya iku Pejam, Maur, Air Abik, Belinyu, lan Gunung Muda
Ngenani sastra lésan, wong Lom duwé jinis sastra pantun, mantra, cerita rakyat, lan ungkapan
Wong Lom akéhé nyambut gawé minangka tani lan ingon kéwan
Agama ing suku iki akèh kang taksih ngandhel animisme atawa roh-roh leluhur, nanging ana uga sing wis Islam atawa agama liyané.
Antropologi kaséhatan Antropologi kasarasan atawa kaséhatan ya iku cabang ngèlmu antropologi budaya lan fisik kang fokus kajian lan terapané iku ngenani masalah kaséhatan lan penyakit, uga ana gegayutané karo tingkah laku manungsa
Élmu iki lair sawisé perang donya kaloro
Nalika iku ahli antropologi sosial-budaya lan biologi nambah mundhakaké fokus kajiané ing sistem kaséhatan lan faktor-faktor bioékologi lan sosial budaya kang ana pangaribawané ing penyakit
Cabang ngèlmu iki dibutuhaké amarga tumindak, pandengan saka penyakit, lan cara urip séhat saban étnik kuwi béda-béda
Sawènéh minat ahli antropologi mulané mung ing tataran tèoritis
Ana uga ing masalah-masalah terapané
Téknik-téknik panlitèn antropologi, tèori lan datané èntuk lan kudu dienggo ing program-program kanggo mbeneri cara perawatan kaséhatan ing masarakat negara-negara maju lan ngrembaka nalika sawisé perang donya kang dibutuhaké banget
Saiki kajian antropologi kaséhatan wis ngrambah ing masalah kedokteran, obat, lan gizi pangan masarakat.
Klika Klika utawa "'kulit kayu" ya iku pérangan paling njaba saka tuwuhan kang ngasilaké kayu, kalebu tetuwuhan cilik kang rupa grumbul
Ing ilmu biologi, kang kasebut klika ya iku sakabèhing pérangan sajabaning kambium kalebu ing oyot tuwuhan
Klika nutupi kayu lan kapérang saka sisih njero lan njaba
Sisih njero rupa jaringan kang isih urip, kalebu periderm
Déné sisih njaba wujud jaringan kang wus mati kang diarani rhitidoma
Pira-pira kebutuhan manungsa migunakaké klikan, contoné kanggo gedhèk omah, bumbu, jamu, anyaman lan manéka bahan ing industri
Conto munfangat saka klika antarané :
Gebang Gebang ya iku jeneng tuwuhan saka jinis palma kang gedhé dhuwur, kang urip ing laladan cendhèk
Ing basa liya, tuwuhan iki diarani "gabang" (lDayak Ngaju), "goal" (Timor), "pucuk", "lontar utan", (Btw.), "pocok" (Md.), "ibus" (Bat., Sas.), "silar" (Minh.), "kuala" (Mak.), lan liya-liyané
Jeneng ilmiyahé ya iku "Corypha utan syn
Gebang kalebu tuwuhan palma gedhé, watang siji tanpa cawang, dhuwur watara 15-20 m
Godhong-godhongé gedhé rupa ilir, kanthi jejarèn 2-3,5 m, mlumpuk ing pucuk papah kang dawané nganti 7 m, kanthi ri ing sauruté papah
Tilas papah kang wis gogrog mbentuk pola spiral ing sadawané watang
Gebang mung ngembang lan ngawoh sapisan, ing pungkasan uripé
Nalika wayahé bakal ngembang, godhong-godhongé garing banjur thukul kembang kang gedhéné dhompolan 3-5 mèter, kang dumadi saka éwonan kembang cilik warna kuning semu ijo lan ngganda arum
Wohé bunder, gedhéné 2–3 cm
Amarga ngembangé mung sapisan, ing jaman saiki ana wong kang gumun bisa nemoni wit gebang kang ngembang lan ngawoh
Apa manèh menawa wité urip ing papan kang wingit
Sapérangan masyarakat ing Karawang nggunakaké woh gebang ing kuburan Bupati Karawang Adipati Singaperbangsa kanggo tasbèh amarga dianggep nduwèni daya linuwih
Palem iki thukul ing laladan cendhèk nganti 300 m dpl
Gebang seneng ing papan kang tenggar, pinggir kali lan banarawa, lan kadhang uga ing pèrèngan gunung
Ing papan kang cocok kang lumrahé ora adoh saka sagara, wit gebang uga kadhang thukul gegrumbulan dadi alas
Woh gebang sumebar adoh saka asalé kanthi mèlu iliné banyu
Nalika wis thukul lan dadi cikal, wit gebang angèl dipatèni sanajan kanthi dibabat entèk lan diobong, kejaba didhongkèl nganti tunggaké
Gebang uga bisa tahan urip ing dhaérah kang garing kaya ta ing laladan NTT
Gebang sumebar amba, saka India ngliwati Asia Kidul Wétan, Filipina lan Indonésia nganti Ostrali iring lor
Ron gebang kalebu wulet
Saka godhong kang nom, bisa diirat dadi agel, kang sawusé diolah bisa dadi warna-warna hastakriya lan malah asilé nganti bisa diekspor
Ing jaman kapungkur uga kanggo karung goni
Tanpa diirat, godhong gebang bisa dinam kanggo gawé klasa lan kudhung/caping Ing padésan, godhong gebang kanggo tali, umpamané kanggo nalèni wungkusan growol
Godhong kang disuwiri kanggo tali buntelan témpé
Déné godhong kang wutuh dipasang ing sendharèn layangan
Tuwuhan gebang isih akèh ing NTT.
Ing Taman Nasional Komodho, anané gebang banget wigatiné amarga wit gebang sing wis mati dadi papan kanggo ndhelik anakan mencawak komodho ("Varanus komodoensis") supaya ora dipangan komodho kang diwasa
Sasuwéné mapan ing kono, anakan komodho mangan manuk kakatua jambul kuning ("Cacatua sulphurea") kang uga seneng nyusuh ing kono
Tumrap masyarakat NTT, wit gebang uga dadi sumber pangan
Kayu gebang disigari lan dipépé nganti garing banjur didheplok nganti ajur lan dikum
Liré supaya dheplokan mau bisa medhok lan bisa misah antarané pathi lan ampasé
Dadi cara njupuk pathiné kaya pangolahing kayu sagu
Pathi gebang kang diarani "putak" bisa diolah dadi panganan tradhisional
Pathi gebang uga dimanfangataké kanggo pakan rajakaya kaya ta sapi lan babi
Saka akèhé manfangat tumrap manungsa lan raketé sesandhingan saben dina, akèh désa kang banjur dijenengi gebang.
Adolf Bastian Adolf Bastian (1826-1905) ya iku ètnograf lan uga dhokter saka Jerman kang tau mèlu profési minangka dhokter kapal
Amarga iku dhèwèké wiwit lumawat lan plesir ing akéh daérah ing Afrika Kulon, Indhi, Indonésia, Tiongkok, Oséania, Mèksiko, lan Amèrika Kidul
Saban sawisé nglakoni nekanii ing sapérang panggon dhèwèké nulis karangan-karangan étnografi kang isiné ngewrat akéh informasi bab suku bangsa kang tau diliwati
Conto karya étnografi kang ditulisé ya iku "Indonesie oder die Inseln des Malaiischen Archipelis" (Jawa: Indonésia atawa Kepuloan Malayu) kang dumadi saka limang jilid
Bastian uga sok nggawa barang-barang kabudayan saka manéka papan ing donya
Awit taun 1860, Bastian miwiti karangan kang sipaté téori
Ing jero tulisané, Bastian ngembangké konsèp-konsèp kanggo nerangké manéka kabudayan gedhé ing donya
Dhéwéké uga ngadegaké kalawarti "Zeitschrift für Ethnologie" (Jawa: Majalah kanggo Étnologi)
Jaréné karyané Adolf Bastian akéh, nanging jarang antropolog kang maca amarga gaya basané kang rada angél
Bastian uga dhuwé jasa ngadegaké "Berlin Museum für Völkerkunde" (Jawa: Museum Élmu Suku-suku Bangsa ing Berlin).
Johann Jacob Bachofen Johann Jacob Bachofen (J.J
Bachofen) (1815-1887) iku ahli hukum lan antropolog Switserlan kang wis akéh nyelidiki sistem hukum bangsa Yunani lan Romawi klasik
Ing ranah ngèlmu antropologi dhéwéke kawentar amarga bukuné Das Mutterrecht taun 1861
Buku kuwi maparké tèori bab tingkat-tingkat évolusi masarakat
Téoriné iku ana déné nalika ing jaman mbiyén banget manungsa ana ing kaanan "promiscuitet"
Ing kaanan iku manungsa kaya kéwan, lanang wadhon bisa cumbana tanpa ana ikatan kawin
Kulawarga batih durung ana
Sabanjuré timbul rupa urut-urutan adat masarakat kaya déné éksogami, matriakhi, patriakhi, lan tingkat saiki ya iku paréntal
Tingkat-tingkat évolusi iku dienggo déning para ngrasuk aliran évolusi kanggo dalan pikirané
Téoriné iku dadi dhuwé pangribawa kang jembar nganti abad 19 ing ngèlmu-ngèlmu sosial Éropa Kulon
Panemu Bachofen iki dienggo déning G.A
Wilken, antropolog saka Walanda, kanggo neliti anéka warna adat ing Indonésia.
Morgan Lewis Henry Morgan atawa Lewis H
Morgan (1818-1881) ya iku antropolog lan ahli hukum saka Amérikah Sarékat kang wis suwé urip karo wong Indian Iroquois ing hulu kali St
Lawrence lan kuloné rano Ontario lan Eric (saiki New York, Amérikah Sarékat)
Tulisan étnografi kang ditulis pertama ya iku "League of The Ho-de-no-Sau-nie or Iroquois" ing taun 1851
Tulisané bab wong Iroquoise iku mbahas sistem bebrayan lan sistem batih
Ing bab iku, Morgan mènèhi sumbangan gedhé kanggo ngèlmu antropologi
Morgan énthuk cara kanggo neliti sistem batih saka éwuan golongan étnis bangsa ing donya kang bédha-bédha
Cara iku dumasar tandha-tandha kesejajaran kang asring antarané sistem istilah bebrayatan ("system of kinship terminology") karo sistem bebrayatan ("kinship system")
Cara iki timbul amarga Morgan ketarik ing bédhané istilah bebrayat kanggo nyebut sedulur ing basa Iroquois ora padha isiné karo istilah-istilah bebrayatan ing basa Inggris.
Tylor (1832-1917) ya iku antropolog saka Inggris
Tylor miwiti lelakuné minangka amatiran ing ngèlmu arkéologi khusus préhistori
Ing taun 1856 dhèwèké mèlu ing ékspédisi dhudhukan barang-barang préhistori ing Méksiko minangka asistén
Sanadyan dadi asistén, Tylor bisa ngasilké buku kanthi sesirah "Anahuac, or Mexico and the Mexicans, Ancient and Modern" ing taun 1861 minangka buku pertamané
Tylor uga kalebet pemikir évolusianisme
Miturut pemikirané, ahli antropologi dhuwé tujuan ngangsu kawruh saakéh-akéhé kabudayan kang anéka warna, ngulati unsur-unsur sing padha ing kabudayan iku
Sabanjuré milah-milahi warna-warna kabudayan iku dumasar unsur-unsur sing padha, saéngga katon sujarah évolusi kebudayaan manungsa saka siji tataran marang tataran liyané
Tylor dhuwé karya kang paling penting bab unsur-unsur kabudayan kaya déné sistem réligi, kapracayan, kasusastran, adat istiadat, upacara lan kagunan ya iku "Primitive Culture: Researches into the Development of Mythology, Philosophy, Religion, Language, Art, and Custom"
Buku iki dumadi saka rong jilid lan dibabar taun 1874.
Koentjaraningrat Koentjaraningrat atawa kulina diaroh-arohi Pak Koen (1923–1999) ya iku antopolog saka Yogyakarta, Indonésia lan kondhang minangka “Bapak Antroplogi Indonésia”
Pak Koen dikirim ibuné ing sekolah Walanda, mula dhéwèké wis naté pendhidhikan ala wong Kulon (Barat)
Dhéwèké uga wis naté nyambut gawé ing Muséum Nasional nalika Perang Donya kaping loro
Ing taun 1945, Pak Koen pindhah menyang Yogyakarta amarga kanggo gabung ing Républik Indonésia
Sabanjuré dhéwèké ngajar ing Universitas Gadjah Mada
Dhéwèké milih sinau antropologi amarga kanggo kuliah ing Amérikah Sarékat sinau antropologi
Lan dhèwèké diundang déning Univérsitas Yalé
Ing kana, dhèwèké diajar déning G.P
Murdock lan lulus MA ing taun 1956
Pak Koen diundang manèh marang Indonésia lan nglebokaké skéma oriéntasi nilai Kluckhohn ing antropologi
Taun 1957, Pak Koen ngadegaké departemén antropologi kapisan ing Universitas Indonésia
Taun 1954, dhèwèké ngadegaké Lembaga Ilmu Pengetahuan Indonésia (LIPI), lembaga panelitian kang kapisan ing Indonésia